Dagtilbuds-, Skole- og Familieudvalget (DSFU) — 2023-05-08

Punkt 1: Godkendelse af dagsorden
Sagsnummer: EMN-2022-06016

Punkt 2: Budgetopfølgning for Dagtilbud-Skole-Familieudvalget pr. 31.03.2023
Sagsnummer: EMN-2023-01318
Resumé: Der er pr. 31. marts 2023 gennemført opfølgning på økonomi og aktivitet.
Indstilling: Børne- og Familiechefen og Skolechefen indstiller til byrådets samlede sag for alle bevillinger ”Godkendelse af bevillingsflytninger på baggrund af budgetopfølgningen pr. 31. marts 2023  at de foreslåede bevillingsflytninger, som fremgår af bilagene, godkendes Børne- og Familiechefen og Skolechefen indstiller til byrådets samlede sag for alle bevillinger ”Godkendelse af bevillingsændringer på baggrund af budgetopfølgningen pr. 31. marts 2023  at de forslåede bevillingsændringer, som fremgår af bilagene, godkendes Børne- og Familiechefen og Skolechefen indstiller til byrådets samlede sag for alle bevillinger ”Orientering om budgetopfølgning pr. 31. marts 2023”  at det forventede regnskab tages til efterretning Skolechefen indstiller til Dagtilbuds-, Skole- og Familieudvalget  at de drøfter og beslutter korrigerende handlinger for bevilling 41 Skoler: o Den planlagte forlængelse af læringsvejlederfunktionen i 2023 standses, mhp. at frigøre 900.000 kr. i 2023 o At de af skolechefen iværksatte korrigerende handlinger ift. kompetenceudvikling, IT, bygningspulje og elevaktiviteter fastholdes året ud o At forvaltningen undersøger mulighederne for at reducere udgifterne til modtageklasser og herunder befordring og fremlægger det til politisk behandling. o At forvaltningen kommer med forslag til politisk behandling vedr. nyt serviceniveau ift. befordring pr. 1. august 2023 mhp. at reducere udgifterne hertil. o At hele eller dele af merforbruget, der relaterer sig til søskenderabatter og fripladser på SFO-området håndteres inden for den samlede ramme til SFO- området (både almen og special) gennem en forholdsmæssig reduktion af tildelingen pr. barn i perioden 1. august 2023 – 31. december 2023. o Hvorvidt den andel af merforbruget på befordringsområdet på 4,0 mio kr., der relaterer sig til befordring til specialområdet dækkes af et tilsvarende beløb fra den ikke disponerede pulje på 6,9 mio fra budgetaftalen. o At skolechefen til udvalgets arbejde med budget 2024 og overslagårene frembringer forslag til, hvordan der kan sikres større budgetoverholdelse på det samlede skoleområde fremover.

Punkt 3: Målopfølgning for Dagtilbuds-, Skole- og Familieudvalget pr. 31.03.2023
Sagsnummer: EMN-2023-01318
Resumé: Jf. styringsmodellen er der pr. 31. marts 2023 gennemført opfølgning på mål.
Indstilling: Børne- og Familiechefen og Skolechefen indstiller til Dagtilbuds-, Skole- og Familieudvalget  at udvalget tager status på udvalgsmål til efterretning  at de fælles mål med Kultur, Fritids-, Outdoor- og Idrætsudvalget og Arbejdsmarkedsudvalget udgår, på baggrund af lukning af de fælles indsatser på disse områder

Punkt 4: Drøftelse og beslutning om udmøntning af ikke disponeret beløb fra budgetaftalen for 2023
Sagsnummer: EMN-2022-00318
Resumé: I budgetaftalen for budget 2023 blev skoleområdet tilført 6,9 mio. kr. til tilpasning af budgetrammen for det specialiserede område på skolerne. Beløbet er på nuværende tidspunkt ikke disponeret i budget 2023. Dagtilbuds- Skole og Familieudvalget bedes drøfte og beslutte udmøntningen af dette beløb for 2023.
Indstilling: Skolechefen indstiller til Dagtilbuds- Skole og Familieudvalget,  at sagen drøftes  at der på baggrund af udvalgets drøftelse træffes beslutning om udmøntning af de 6,9 mio. kr. tilført bevilling 41 Skoler til tilpasning af budgetramme for det specialiserede område på skolerne

Punkt 5: Drøftelse af input til anlægsbudget 2024-2033 for bevilling 41 Skoler
Sagsnummer: EMN-2023-01139
Resumé: Som led i arbejdet med anlægsbudget 2024 får alle fagudvalg lejlighed til at drøfte input til anlægsbudgettet inden for udvalgenes område. I arbejdet med anlægsbudgettet for 2024- 2033 tages der udgangspunkt i overslagsårene i budget 2023. Der lægges op til, at fagudvalgene drøfter helt nødvendige anlæg, som udvalget mener, bør indgå i årene 2024-2027, og at udvalget drøfter input til anlægsbudgettet inden for udvalgets området på lang sigt (2028-2033). Der er ikke en anlægsramme for hvert fagudvalg, og drøftelserne er derfor input til byrådets samlede arbejde med at udarbejde anlægsbudgettet. Nødvendige anlægsbehov er på skoleområdet beskrevet med afsæt i elevtalsprognosen for 2023. Fagudvalgenes drøftelser samles og indgår i byrådets drøftelse af anlægsbudgettet på anlægsseminaret for byrådet 15. maj 2023.
Indstilling: Skolechefen indstiller til Dagtilbuds-, Skole- og Familieudvalget, • at drøfte, om der er anlæg, som ikke på nuværende tidspunkt indgår i anlægsoversigten i overslagsårene, men som udvalget mener, er helt nødvendige og bør indgå i anlægsoversigten i 2024-2027, • at drøfte, om der er anlæg i den nuværende anlægsoversigt, som ikke længere er aktuelle og som derfor kan udgå eller skubbes til senere, • at drøfte og prioritere hvilke anlægsprojekter, udvalget mener, bør indgå i anlægsoversigten på langt sigt (2028-2033), • at udvalgets drøftelse og prioritering herefter indgår i byrådets arbejde med det samlede anlægsbudget

Punkt 6: Drøftelse af input til anlægsbudget 2024-2033 for bevilling 43 Dagpleje og daginstitutioner
Sagsnummer: EMN-2023-01139
Resumé: Som led i arbejdet med anlægsbudget 2024 får alle fagudvalg lejlighed til at drøfte input til anlægsbudgettet inden for udvalgenes område. I arbejdet med anlægsbudgettet for 2024- 2033 tages der udgangspunkt i overslagsårene i budget 2023. Der er i anlægsbudgettet for 2023-2026 indlagt negative puljer, hvilket medfører at der skal tages anlæg ud af oversigten, for at imødegå et bruttoanlægs-niveau på 375 mio. kr. Der lægges derfor op til at fagudvalgene drøfter helt nødvendige anlæg, som udvalget mener bør indgå i årene 2024-2027 samt at udvalget drøfter input til anlægsbudgettet inden for udvalgets området på lang sigt (2028-2033). Nødvendige anlægsbehov er på dagtilbudsområdet beskrevet med afsæt i Dagtilbudsprognosen for 2023. Fagudvalgenes drøftelser samles og indgår i byrådets drøftelse af anlægsbudgettet på anlægsseminaret for byrådet 15. maj 2023.
Indstilling: Børne- og Familiechefen indstiller til Dagtilbuds-, Skole og Familieudvalget,  at drøfte om der er anlæg som ikke på nuværende tidspunkt indgår i anlægsoversigten i overslagsårene, men som udvalget mener er helt nødvendige og bør indgå i anlægsoversigten i 2024-2027,  at drøfte om der er anlæg i den nuværende anlægsoversigt som ikke længere er aktuelle og som derfor kan udgå eller skubbes til senere,  at drøfte og prioritere hvilke anlægsprojekter udvalget mener bør indgå i anlægsoversigten på lang sigt (2028-2033),  at udvalgets drøftelse og prioritering herefter indgår i byrådets arbejdet med det samlede anlægsbudget

Punkt 7: Drøftelse og godkendelse af proces for udvalgets arbejde med budget 2024
Sagsnummer: EMN-2023-01870
Resumé: Økonomi- og Erhvervsudvalget har på udvalgsmødet 11. april vedtaget budgetgrundlag og serviceudgiftsrammer for 2024-2027 samt den generelle proces for budgettering af serviceudgifter. Ifølge procesplanen skal fagudvalgene midt i juni fremsende forslag til budget i balance indenfor udvalgets områder. På dette møde bedes udvalget på baggrund af en orientering om rammerne for udvalgets budgetarbejdet tage stilling til en proces for det videre arbejde.
Indstilling: Børne- og Familiechefen og Skolechefen indstiller,  at udvalget godkender plan for udvalgets arbejde med budget 2024 og overslagsår, herunder tidspunkter for ekstra møder

Punkt 8: Godkendelse af anlægsbevilling til bygningsændring på Skægkærskolen, herunder tillægsbevilling ved budgetfremrykning
Sagsnummer: EMN-2023-01694
Resumé: Byrådet skal beslutte, hvorvidt de kan godkende en anlægsbevilling på 1,300 mio. kr. til etablering af et manglende klasselokale på Skægkærskolen fra skoleåret 2023/24 i det nuværende billedkunstlokale. Reetablering af billedkunstlokalet foreslås i skolens kælderlokale.
Indstilling: Skolechefen indstiller til byrådet, at  anlægsbevilling på 1,300 mio. kr. godkendes, når o der gives tillægsbevilling på 0,750 mio. kr. i 2023 ved fremrykning af rådighedsbeløb på 0,750 mio. kr. fra 2024 til 2023 fra ”Pulje til midlertidige lokaler” o det overførte beløb på 0,550 mio. kr. fra 2022 til 2023 fra ”Pulje til midlertidige lokaler” tilføres projektet

Punkt 9: Godkendelse af forhøjelse af anlægsbevilling til erstatningsbyggeri på Frisholm Skole
Sagsnummer: EMN-2022-03566
Resumé: Byrådet skal beslutte, hvorvidt de kan godkende en forhøjelse af anlægsbevilling med 0,500 mio. kr. fra 1,737 mio. kr. til 2,237 mio. kr. til erstatningsbyggeri på Frisholm Skole.
Indstilling: Skolechefen indstiller til byrådet,  at forhøjelse af anlægsbevillingen med 0,500 mio. kr. fra 1,737 mio. kr. til 2,237 mio. kr. til erstatningsbyggeri på Frisholm Skole godkendes

Punkt 10: Behandling af scenarier for varig udvidelse af specialpladser og klubfaciliteter til Langsøskolen
Sagsnummer: EMN-2021-04928
Resumé: På baggrund af Dagtilbuds-, Skole- og Familieudvalgets principbeslutning om placering af udvidelse samt flytning af eksisterende klubfaciliteter til Langsøskolen har Ejendomme i samarbejde med Skoleafdelingen samt Børne- og Familieafdelingen arbejdet videre med projektering af specialpladser på Bakkegården samt flytning af klubfaciliteter på Bakkegården til Langsøskolen. Brandmyndighedernes krav medfører imidlertid, at klubben, såfremt den flyttes ind på skolen, skal indgå i et delvist åbent miljø og materialefællesskab med skolen foruden omrokering af fire arbejdsstationer samt mødelokale. Derfor fremlægges forskellige scenarier for placering af varig udvidelse af specialpladser for Dagtilbuds-, Skole- og Familieudvalget. Scenarierne omfatter både muligheder for, at specialpladserne etableres som tidligere forudsat på Bakkegården ved flytning af klubben til Langsøskolen samt scenarier for, at der etableres specialpædagogiske pladser på en anden placering. Udvalget anmodes i behandling af sagen om at træffe beslutning om, hvilket scenarie der skal arbejdes videre med.
Indstilling: Børne- og Familiechefen og Skolechefen indstiller til Dagtilbuds-, Skole- og Familieudvalget,  at scenarier for placering af udvidelse af specialpladser behandles med henblik på, at der træffes beslutning om hvilket scenarie og muligheder, der skal arbejdes videre med

Punkt 11: Orientering om status for fysiske rammer til dagplejens legestuer
Sagsnummer: EMN-2023-00659
Resumé: De foregående år har der været kapacitetsudfordringer, hvorfor flere af legestuerne til dagplejen er blevet konverteret til grupperum i daginstitutioner. De steder arbejder Silkeborg Kommune med andre løsninger, så der fortsat er faciliteter til at afholde legestue. Udvalget orienteres om status på, hvor dagplejen benytter legestuer samt kommende legestuer i de børnehuse, der aktuelt er under etablering.
Indstilling: Børne- og Familiechefen indstiller til Dagtilbuds-, Skole- og Familieudvalget,  at orientering om status for fysiske rammer til dagplejens legestuer tages til efterretning

Punkt 12: Nedsættelse af takst for kostordningen fra august 2023
Sagsnummer: EMN-2023-02490
Resumé: Det bliver foreslået at nedsætte forældrebetaling for kostordninger i Silkeborg Kommunes daginstitutioner med 135 kr. pr. måned. Taksten for kostordningen er på grund af en teknisk beregningsfejl højere end tilsigtet.
Indstilling: Børne- og Familiechefen indstiller til byrådet,  at det godkendes, at forældres betaling for kost i kommunens daginstitutioner reduceres med 135 kr. pr. måned med virkning fra 1. august 2023

Punkt 13: Godkendelse af tilpasning af visitation og tildelingsmodel på dagtilbudsområdet til opgørelse af minimumsnormering
Sagsnummer: EMN-2023-00759
Resumé: I forlængelse af aftale om minimumsnormering vedtog Folketinget i juni 2022 en bekendtgørelse og vejledning om opgørelse af minimumsnormering i daginstitutioner. Vejledningen beskriver, hvordan antallet af børn og personale opgøres. Opgørelsesmetoden adskiller sig på nogle punkter fra opgørelsen ved visitation og tildeling af ressourcer til dagtilbud. Dagtilbuds-, Skole- og Familieudvalget bedes tages stilling til en evt. tilpasning.
Indstilling: Børne- og Familiechefen indstiller, at Dagtilbuds-, Skole- og Familieudvalget drøfter og godkender, at • et barn i dagtilbud fra 1. januar 2024 regnes som 3-årig den første i måneden efter fødselsdagen, hvilket medfører en udskydelse af børnehavestart med én måned i forhold til 2023 • et barn i børnehave, som endnu ikke er fyldt tre år, tæller som et vuggestuebarn ved ressourcetildeling fra 1. januar 2024 • forældre til et barn i børnehave, som endnu ikke er fyldt tre år, betaler almindelig børnehavetakst, men at den ekstra tildeling indgår i grundlaget for beregning af børnehavetakst fra 2024

Punkt 14: Drøftelse af bekymrende skolefravær
Sagsnummer: EMN-2021-05705
Resumé: Skoleafdelingen og Børne- og Familieafdelingen har sat fokus på bekymrende skolefravær som led i arbejdet med børn og unges læring, trivsel og udvikling. Børne- og Familiechefen og Skolechefen ønsker at orientere udvalget om dette arbejde med henblik på, at DSFU drøfter, om administration skal komme med forslag til, hvordan arbejdet med forebyggelse af bekymrende skolefravær kan systematiseres, og om forslag hertil skal indgå i forbindelse med budgetarbejdet for 2024.
Indstilling: Børne- og Familiechefen og Skolechefen indstiller til Dagtilbuds-, Skole- og Familieudvalget  at punktet drøftes

Punkt 15: Drøftelse af temaer og rammer for udvalgsmål 2024
Sagsnummer: EMN-2023-02295
Resumé: I henhold til den overordnede tidsplan for udarbejdelse af budget 2024-2027 for Silkeborg Kommune bedes Dagtilbuds-, Skole- og Familieudvalget drøfte temaer og rammer for udvalgsmål, som efterfølgende vil indgå i arbejdet med forslag til budget.
Indstilling: Skolechefen og Børne- og Familiechefen indstiller til Dagtilbuds-, Skole- og Familieudvalget, • at oplæg til temaer og rammer for udvalgsmål 2024 drøftes med henblik på efterfølgende konkretisering og indarbejdelse i forslag til budget.

Punkt 16: Orientering om konsekvenser for skolerne ved afskaffelse af store bededag
Sagsnummer: EMN-2023-02313
Resumé: Dagtilbuds-, Skole- og Familieudvalget orienteres om, hvad afskaffelsen af store bededag som helligdag betyder for kommunens skoler. Alle ansatte skal arbejde 1 dag mere om året svarende til 7,4 timer pr. år for fuldtidsansatte. På fritidsområdet betyder ændringen, at der skal være en åbningsdag mere (store bededag), hvilket kommunen vil blive kompenseret for i et endnu ikke fastlagt omfang. På undervisningsområdet skal der omvendt ikke leveres undervisning udover de 200 skoledage, der gælder i dag.
Indstilling: Skolechefen indstiller til Dagtilbuds-, Skole- og Familieudvalget,  at orienteringen tages til efterretning.

Punkt 17: Orientering af udvikling af arealprincipper for skoler
Sagsnummer: EMN-2022-02702
Resumé: Ejendomsstaben ønsker i samarbejde med Skoleafdelingen at igangsætte udvikling af arealprincipper for skoler i Silkeborg Kommune. Formålet er at sikre kapacitet, kvalitet og ensartethed på tværs af kommunens undervisnings- og fritidstilbud i forbindelse med løbende rokader, ombygninger og udvidelser jf. arealprincipperne.
Indstilling: Ejendomschefen indstiller til Dagtilbuds-, Skole- og Familieudvalget,  at udvikling af arealprincipper for skoler i Silkeborg tages til efterretning.

Punkt 18: Orientering om ny læreruddannelse 2023
Sagsnummer: EMN-2023-00672
Resumé: 13. september 2022 blev der indgået forlig om en revideret læreruddannelse (LU23), som har opstart i august 2023. Det overordnede formål med LU23 er at forberede og ruste de studerende bedre til professionen, så de møder praksis med en stærkere professionel autoritet og dømmekraft. Tre overordnede mål for ny læreruddannelse: • Højere kvalitet, stærk faglighed og øget studieintensitet. • Mere praktik og bedre sammenhæng til hverdagen som lærer i folkeskolen. • Mere frihed og nærhed og mindre detailstyring.
Indstilling: Skolechefen indstiller til Dagtilbuds-, Skole- og Familieudvalget, • at orienteringen om ny læreruddannelse og heraf integrerede praktik tages til efterretning

Punkt 19: Socialtilsyn Midts årsrapport 2022
Sagsnummer: EMN-2022-05868
Resumé: Socialtilsyn Midt har udarbejdet årsrapport 2022, som beskriver socialtilsynets økonomi, porteføljetal, aktiviteter og fokusområder i 2022. Årsrapporten indeholder desuden en samlet vurdering af tilbuddenes og plejefamiliernes kvalitet i 2022 samt et resume af tilfredshedsundersøgelsen for 2022.
Indstilling: Koncerndirektør Peter Sinding Poulsen indstiller til Dagtilbuds,- Skole- og Familieudvalget,  at Socialtilsyn Midts årsrapport 2022 godkendes.

Punkt 20: Drøftelse af implementering af pilotprojekt Fælles om børn og unge
Sagsnummer: EMN-2020-00718
Resumé: Silkeborg Kommune deltager i en national afprøvning af den såkaldte Islandsmodel i en dansk kontekst i perioden 2020 til sommer 2024 i fire skoledistrikter/lokalsamfund. Formålet med ’Fælles om børn og unge’ er at skabe et lokalsamfund, der styrker det gode ungeliv, som er kendetegnet ved tydelige voksne, sunde fællesskaber og mindre risikoadfærd. Udvalget skal drøfte projektet og tage stilling til en eventuel implementering af projektet i perioden 2024-27.
Indstilling: Kultur- og borgerservicechefen, skolechefen og sundheds- og omsorgschefen indstiller til Kultur-, Fritids-, Outdoor- og Idrætsudvalget, Dagtilbuds-, Skole- og Familieudvalget og Sundheds- og Nærhedsudvalget  at en implementering af pilotprojektet ’Fælles om børn og unge’ drøftes

Punkt 21: Udpegning af medlem til Kulturskolerådet
Sagsnummer: EMN-2023-02465
Resumé: I forhold til byrådets udpegninger – Blå Bog – skal der foretages udpegning af et medlem af Dagtilbuds-, Skole- og Familieudvalget til Kulturskolerådet under Den Kreative Skole.
Indstilling: Skolechefen indstiller til Dagtilbuds-, Skole- og Familieudvalget,  at et medlem af Dagtilbuds-, Skole- og Familieudvalget udpeges til Kulturskolerådet.

Punkt 22: Godkendelse af måltal til uddannelsessøgning
Sagsnummer: EMN-2019-04590
Resumé: Skoleafdelingen og Beskæftigelsesafdelingen indstiller, at Arbejdsmarkedsudvalget og Dagtilbuds-, Skole- og Familieudvalget godkender måltal for elevernes uddannelsessøgning i 2024.
Indstilling: Skolechefen og Beskæftigelseschefen indstiller til Arbejdsmarkedsudvalget og Dagtilbuds-, Skole- og Familieudvalget, • at måltal for uddannelsessøgningen i 2024 godkendes • at måltallene offentliggøres på Silkeborg Kommunes hjemmeside

Punkt 23: Til orientering
Sagsnummer: EMN-2022-06016

Punkt 24: Underskriftsside
Sagsnummer: EMN-2022-06016